text: [{"text_idx": "#000001", "text": "Ein dagin tosa\u00f0u vit um b\u00f8rn og barnauppaling, og eg spurdi hann, hv\u00f8rji ra\u0301\u00f0, hann kundi geva einum ungum pa\u0301pa sum m\u00e6r? \u201dSvari\u00f0 kom i\u0301 eini huglei\u00f0andi samr\u00f8\u00f0u, sum eg ko\u0301ki ni\u00f0ur i\u0301 nakrar setningar til okkum \u00f8ll at l\u00e6ra av:"}, {"text_idx": "#000002", "text": "\u201cEg hev\u00f0i vilja\u00f0 duga\u00f0 betur at vi\u0301st b\u00f8rnunum, hvussu no\u0301gv eg elski mammu teirra. Ti\u0301 b\u00f8rn, sum uppliva, at foreldrini gera k\u00e6rleikan fyri hv\u00f8rjum \u00f8\u00f0rum sjo\u0301nligan, fa\u0301a ein tryggleika og eina javnva\u0301g i\u0301 tilveruni, sum neyvan f\u00e6st a\u0301 betri ha\u0301tt.\u201d"}, {"text_idx": "#000003", "text": "\u201cEg hev\u00f0i vilja\u00f0 duga\u00f0 betur at lurta. Ti\u0301 foreldur, sum lurta eftir b\u00f8rnunum, ta\u0301 tey eru li\u0301til, fa\u0301a b\u00f8rn, sum fara at lurta eftir ella teimum, ta\u0301 tey eru gomul.\u201d"}, {"text_idx": "#000004", "text": "\u201cEg hev\u00f0i vilja\u00f0 duga\u00f0 betur at lati\u00f0 b\u00f8rnini kent seg `heima\u2019 heima. Ti\u0301 b\u00f8rn, sum uppliva heima vi\u00f0 hu\u0301s, at tey hava ty\u0301dning, fara at kenna at tey hoyra til, hoyra heima, og ta\u00f0 er ein grundleggjandi kensla, i\u00f0 fylgir b\u00f8rnunum alt li\u0301vi\u00f0.\u201d"}, {"text_idx": "#000005", "text": "\u201cEg hev\u00f0i vilja\u00f0 givi\u00f0 teimum meiri av ti\u0301\u00f0 mi\u0301ni. Ti\u0301 hvussu mangan siga vit ikki, \u2019Bi\u0301\u00f0a eitt sindur!\u2019 Men um vit taka okkum stundir til b\u00f8rn okkara, ta\u0301 tey eru li\u0301til, so fara tey at hava stundir til okkara ta\u0301 tey eru vaksin.\u201d"}, {"text_idx": "#000006", "text": "\u201cEg hev\u00f0i vilja\u00f0 givi\u00f0 teimum sto\u0301rri gle\u00f0i og meiri stuttleika heima. Glatt hjarta gevur go\u0301\u00f0a heilsubo\u0301t og foreldur, sum ikki eru bangin fyri at sp\u00e6la vi\u00f0 b\u00f8rnini, syngja, flenna, renna og tuska, og veltast a\u0301 go\u0301lvinum, fylla heimi\u00f0 vi\u00f0 gle\u00f0i, stuttleika og fr\u00e6lsi.\u201d"}, {"text_idx": "#000007", "text": "\u201cEg hev\u00f0i vilja\u00f0 duga betur at ro\u0301st teimum og vi\u0301st teimum takksemi. Ti\u0301 ta\u00f0 sigur b\u00f8rnunum, at vit elska tey fyri ta\u00f0, tey eru, og eru takksom fyri ta\u00f0, tey gera. Ta\u00f0 hja\u0301lpir teimum at finna javnva\u0301gina millum at vera (sja\u0301lvskensla) og at gera (sja\u0301lvsa\u0301lit).\u201d"}, {"text_idx": "#000012", "text": "Barnauppaling er ein tann truplasta uppga\u0301van i\u0301 li\u0301vinum og sum strekkir seg yvir longsta partin av li\u0301vi okkara. Eingin okkara ger ta\u00f0 fullkomi\u00f0. Eingi b\u00f8rn eru eins. Og \u00f8ll foreldur kunnu hava a\u0301go\u0301\u00f0a av veglei\u00f0ing. Ti\u0301 er ta\u00f0 gott at hava vinir og veglei\u00f0arar, sum eru komin longur, eru vi\u0301sari og hava fleiri royndir enn vit. Vinir, sum kunnu peika okkum a\u0301 lei\u00f0 og geva go\u0301\u00f0 ra\u0301\u00f0, uttan at siga ju\u0301st, hvat vit skulu gera. Og gle\u00f0iliga speisemi vi\u00f0 \u00f8llum er, at barnauppaling ger ikki einans b\u00f8rnini kla\u0301r til li\u0301vi\u00f0, men foreldrini vi\u00f0."}]